stanford-oval/wikipedia huggingface dataset:
קפיצה למים באולימפיאדת הנוער בואנוס איירס (2018)
העפלה > העפלה לקפיצה מפלטפורמה קשיחה מ-10 מטר

| תחרות העפלה | תאריך | מדינה מארחת | כמות מכסות | מדינה מעפילה נערים | מדינה מעפילה נערות |
| --- | --- | --- | --- | --- | --- |
| המדינה המארחת |  |  | 1 |  ארגנטינה |  ארגנטינה |
| אליפות העולם בקפיצה למים לנוער לשנת 2018 | 23 - 29 ביולי 2018 | אוקראינה קייב | 9 |  סין  רוסיה  קנדה  בריטניה  יפן  אוקראינה  גרמניה  מלזיה  יוון |  סין  רוסיה  גרמניה  אוסטרליה  מקסיקו  אוקראינה  איטליה  ארצות הברית  קנדה |
| הקצאה עולמית |  |  | 2 |  |  |
| סך הכל | סך הכל | סך הכל | 12 |  |  |
לוח זמנים

| תאריך | יום | שעת התחלה | תחרות |
| --- | --- | --- | --- |
הערות שוליים

1 2  הוועד האולימפי הבינלאומי ופדרציית השחייה הבינלאומית (8 בדצמבר 2017). "Qualification System – Youth Olympic Games Buenos Aires 2018 - Diving" (PDF) (באנגלית). נבדק ב-30 ביוני 2018. {{cite web}}:  (עזרה)
1 2  פדרציית השחייה הבינלאומית (30 ביולי 2018). "22nd FINA WORLD JUNIOR DIVING CHAMPIONSHIPS - Detailed Results" (PDF) (באנגלית). נבדק ב-12 באוגוסט 2018. {{cite web}}:  (עזרה)
סרגון בולוס

| --- | --- |

 לידה:  1944 אל-חבאניה, עיראק
 פטירה:  22 באוקטובר 2007 (בגיל 63 בערך) ברלין, גרמניה
 מדינה:  עיראק 
 מקום קבורה:  ברלין 
 עיסוק:  משורר, מתרגם
 שפות היצירה:  ערבית, אנגלית 
 תחום כתיבה:  שירה
 סוגה:  שירה בפרוזה
 
סרגון בולוס (בערבית: سركون بولص, תעתיק מדויק: סרכון בולץ; ולעיתים גם: سرگون پولص; באשורית: ܣܪܓܢ ܦܘܠܘܨ;‏ 1944 – 22 באוקטובר 2007) היה משורר, מתרגם ומחבר סיפורים קצרים עיראקי ממוצא אשורי שחי את רוב שנותיו בסן פרנסיסקו שבארצות הברית. נחשב אחד מגדולי השירה הערבית המודרנית.
ביוגרפיה

בולוס נולד למשפחה נוצרית-אשורית בעיר אל-חבאניה שבעיראק, על גדות נהר הפרת, כ-60 ק"מ ממערב לבגדאד. כרבים מהאשורים תושבי המקום, אביו היה מועסק בשירות הכוחות הבריטיים שהיו מוצבים במקום, וילדיו למדו כבר מגיל ילדות את השפה האנגלית על בוריה. בזיכרונותיו סיפר בולוס שבמקרים הספורים שבהם היה מלווה את אביו לעבודה הוא היה מהופנט מן הנשים האנגליות בבתיהן האריסטוקרטיים, "שותות את התה שלהן, עירומות למחצה בין הפרחים והמדשאות המטופחות". במקום אחר כתב "עבורי היה מדובר - כך אני חושב עכשיו - במבט אל גן עדן [...] כמובן שלא הייתי מודע בזמנו שהם [האנגלים] כובשים את המדינה, הייתי צעיר מדי לכך".
בשנת 1956 עבר בולוס עם משפחתו לעיר כירכוכ שאוכלוסייתה הייתה רב דתית ורב לשונית וחיו בה בכפיפה אחת טורקמנים, ערבים, כורדים, אשורים וארמנים. העקירה מעיר הולדתו אמנם נצרבה בזכרונו של בולוס, אך עד מהרה הוא מצא את מקומו בכירכוכ שבשל תעשיית הנפט שלה הייתה בה נוכחות בריטית משמעותית. בולוס השתלב בעיר בקלות בזכות שליטתו בערבית, באשורית ובאנגלית עד שהעיר הפכה לו למולדת שנייה וכפי שהעיד בזכרונותיו, "זה [החיים בכירכוכ] הותיר בי רושם רב, כאילו ההיסטוריה פשוט נמצאת מולך ומביטה בך בכל רגע". האהבה לעיר וההתפעמות ממנה עלו ברבים משיריו העוסקים בה, בנופיה ובמגוון התרבותי הגדול שלה.
בשנת 1967 עזב בולוס את עיראק ועבר לביירות, בה עבד כעיתונאי וכמתרגם. שנה לאחר מכן היגר לארצות הברית והתיישב בסן פרנסיסקו. הוא למד ספרות השוואתית באוניברסיטת קליפורניה בברקלי ופיסול במכללת סקייליין.
קריירה כמשורר

בולוס החל לכתוב שירים וסיפורים קצרים כשהיה בן 12 ופרסם כמה מהם בעיתונים ובכתבי עת עיראקיים שונים. בכירכוכ, עיר הנפט הרב-לשונית, התאפשרה לו גישה לספרות אנגלית ולצד כתיבת יצירותיו, הוא גם תרגם שירה אמריקאית ובריטית לערבית ופרסם מתרגומיו בעיראק. עד מהרה התחבר בולוס לחבורת משוררים ויוצרים בני גילו בכירכוכ שנודעה לימים כ"חבורת כירכוכ", מן החבורות הספרותיות המשפיעות ביותר על השירה המודרנית בעיראק ובעולם הערבי שבין חבריה היו פאדל אל-עזאווי, סלאח פאיק, מואייד א-ראווי ואחרים. יחד איתם ובהשפעתם נחשף בולוס לכתיבתם של משוררים וסופרים עולמיים רבים כגון ג'יימס ג'ויס, הנרי מילר, אלן גינסברג, ג'ק קרואק, שרווד אנדרסון, צ'סלב מילוש ופרנץ קפקא.
בולוס הפך מוכר בעולם הערבי כולו כאשר שיריו פורסמו בשנות ה-60 בכתב העת "שִׁער" ("שירה") של המשוררים יוסף אל-ח'אל ואדוניס, שראה אור בביירות. בשנים אלה טיפח בולוס את יחסיו עם המשוררים הערבים בביירות ולבסוף, בשנת 1967 עזב בולוס את עיראק וצעד ברגל מבגדאד בדרך מדברית ארוכה לביירות שבה פגש לראשונה את המשוררים שעמם שמר על קשר משך שנים ארוכות. בולוס ראה בביירות רק מקפצה שממנה יהגר לארצות הברית ובהתערבות של כמה מעמיתיו המשוררים, הצליח לזכות באשרת מהגר ועזב בשנת 1968 את ביירות, בדרכו לביתו החדש בעיר סן פרנסיסקו, שבה חי במשך כמעט ארבעה עשורים. בימיו האחרונים עבר להתגורר בברלין וחי אצל חברו הוותיק מימי חבורת כירכוכ, מואייד א-ראווי עד למותו, ב-22 באוקטובר 2007.
בולוס מוכר בעולם הערבי כאחד מן המשוררים פורצי הדרך בכתיבת שירה ערבית מודרנית וחופשית מחרוז ומשקל. הוא ייחס את ההשראה שקיבל בשירתו למשורר העיראקי בדר שאכּר א-סייאב, ששינה לחלוטין את הגישה בכתיבת השירה הערבית למבנים המסורתיים, למשקל ולחריזה, ולצידו גם למשוררים אמריקאים ובריטים שונים.
תרגומים לעברית

עד כה תורגמו שני אוספי שירה של בולוס לעברית: הראשון, נושא הפנס בליל הזאבים (תרגם: ששון סומך; הוצאת קשב לשירה, 2012) והשני, גוֹלֶה מארץ שני הנהרות (תרגם: אהוד הורביץ; קשב לשירה, 2019). שירים שונים של בולוס פורסמו משך השנים בתרגומים נוספים בכתבי-עת ועיתונים שונים בעברית.
הערות שוליים

↑  Boulos, Sargon, Knife Sharpener: Selected Poems, Banipal Publishing, 2009. (באנגלית)
1 2  Sargon Boulus talks about his life in poetry, Banipal, Published in Banipal No. 1, February 1998 (באנגלית)
↑  אלי הירש, סרגון בולוס, נושא הפנס בליל הזאבים, באתר אלי הירש קורא שירה, פורסם במקור במדור הספרות של ידיעות אחרונות, מוסף 7 לילות, ‏6 ביולי 2012
↑  סרגון בולוס, אֵם אשור יורדת בלילה אל הבאר, באתר כתב העת "מטעם", (מערבית: גיא רון-גלבֹע) התפרסם לראשונה במטעם 4, ע"ע 9–10 (ארכיון)
↑  סרגון בולוס, האם גם היום תשב לכתוב שיר?, באתר כתב העת "מטעם", (מערבית: גיא רון-גלבע) התפרסם לראשונה במטעם 5, ע"ע 26–29 (ארכיון)
| --- | --- |
בקרת זהויות :  NLI: 987007496451805171  BnF: cb13749132p (data)  GND: 115524959  ISNI: 0000 0001 1209 0136  LCCN: nr90017965  NTA: 079129641  SUDOC: 13909881X  VIAF: 74031870   WorldCat (עם VIAF): 74031870
קלווין והובס

| --- | --- |

 מידע קומיקס
 יוצר:  ביל ווטרסון
 סוגה:  הומור, ילדים
 סטטוס:  הסתיים, כיום מופצים רק רצועות ישנות
 תקופת פרסום מקורית:  18 בנובמבר 1985 – 31 בדצמבר 1995 (10 שנים)
 סינדיקציה:  Universal Press Syndicate
 ארץ מקור:  ארצות הברית ארצות הברית
 שפת המקור:  אנגלית
 מוציא לאור:  Andrews McMeel Publishing
 מספר הספרים:  18
 קלווין והובס
קלווין והובס (באנגלית: Calvin and Hobbes) היא רצועת קומיקס שיצר המאייר האמריקאי ביל ווטרסון. הקומיקס מתמקדת בהרפתקאותיהם של ילד בן שש בשם קלווין, ובבובת הטיגריס האנרגטית והסרקסטית שלו הובס. הצמד נקרא על שמם של ז'אן קלווין, תאולוג צרפתי בן המאה ה-16, ותומאס הובס, הוגה דעות אנגלי בן המאה ה-17.
רצועת הקומיקס הופקה במקור לעיתונות בארצות הברית על בסיס יומי מ-18 בנובמבר 1985 ועד ל-31 בדצמבר 1995. בשיא ההצלחה, "קלווין והובס" הופיע בלמעלה מ-2,400 עיתונים ברחבי העולם. נכון להיום, הופקו למעלה מ-30 מיליון עותקים של 18 הספרים בסדרה "קלווין והובס".
תקציר העלילה

עלילת הקומיקס מתרחשת אי שם באזור המערב התיכון בארצות הברית, בפרוור אמריקאי טיפוסי. בין הנושאים החוזרים ונשנים בסדרה: העולם הדמיוני שקלווין יוצר, הידידות של קלווין עם הובס, הרפתקאותיו הכושלות של קלווין, השקפת עולמו הייחודית של קלווין במגוון רחב של סוגיות פוליטיות ותרבותיות, היחסים של קלווין והאינטראקציה שלו עם הוריו, תלמידי כיתתו, מוריו, ועוד. 
דמותו הדואלית של הובס היא גם מוטיב חוזר בסדרה - בעוד שקלווין רואה את הובס כטיגריס חי, שאר דמויות הסדרה רואות אותו כבובה.
דמויות הסדרה > הדמויות הראשיות

קלווין (Calvin) - קלווין הוא ילד בן שש. הדמות הראשית בסדרה. לקלווין נטייה להתנהג באופן אימפולסיבי, וחוש דמיון מפותח יתר על המידה. הוא אנרגטי, סקרן, עצלן, ובדרך כלל אנוכי, על אף שבמקרים מסוימים הוא מפגין אכפתיות או נקיפות מצפון. כך למשל, קלווין דואג לאיכות הסביבה, בעיקר בשל דאגתו ש'לא יישאר' טבע בדור שלו, אך גם בשל חיבה כנה לטבע והזדהות עם הובס שרואה בעצמו טיגריס אמיתי. קלווין נוטה לעסוק ולהעמיד פנים שהוא עוסק בנושאים המרתיעים אחרים כמו קניבליזם, אלימות גרפית, ואכילת שרצים. לעיתים קרובות הוא לובש חולצה עם פסים אדומים שחורים, מכנסיים שחורים, גרביים אדומים ונעלי ספורט לבנים. קלווין הוא גם קורא כפייתי של ספרי קומיקס ונוטה לעיתים קרובות להזמין מוצרים אשר משווקים בספרי הקומיקס או על גבי קופסאות דגני הבוקר שלו, וחובב מושבע של דינוזאורים. קלווין תלמיד גרוע ואינו מצטיין בספורט, אך למרות זאת הוא מדבר לעיתים קרובות בצורה בוגרת משמעותית לגילו, ודן עם הובס על שאלות פילוסופיות.
הובס (Hobbes) - בובת הצעצוע של קלווין. מנקודת המבט של כל שאר דמויות הסדרה, הובס הוא בובת הטיגריס של קלווין. מנקודת המבט של קלווין לעומת זאת, הובס הוא טיגריס אינטליגנטי וציני דמוי אדם אשר מסוגל אף לדבר. הובס בדרך כלל מעט מחושב ומוסרי יותר מקלווין, על אף שלעיתים קרובות שניהם מתנהגים בצורה ילדותית. חובב מושבע של טונה מקופסאות שימורים וסרטי טבע. הובס עוזר לקלווין בשיעורי הבית, על אף שבדרך כלל מספק לו תשובות שגויות.
דמויות הסדרה > דמויות נוספות

הוריו של קלווין (Mom & Dad) - הורים טיפוסיים בני מעמד הביניים בארצות הברית. אביו הוא עורך דין המתמחה בפטנטים ואימו היא עקרת בית. מדברים רבות על הקושי לגדל את קלווין בשל אופיו הפרוע, ולעיתים מתבדחים על כך שהם מתחרטים על כך שהביאו אותו. אביו של קלווין הוא ציניקן האוהב לרכב על אופניים ולצאת לטיולי מחנאות עם משפחתו. הוא נוהג לומר לקלווין על דברים שקלווין סובל מהם שהם "בונים את האופי", ולעיתים ממציא תשובות "מדעיות" כביכול לשאלותיו של קלווין. אמו של קלווין היא אשה שנונה, המבלה זמן רב במרדף אחריו ובהתמודדות עם הנזקים שהוא גורם. עם זאת, בניגוד לאביו של קלווין, היא מפגינה לא פעם את אהבתה אליו.
מקס (Max) - דודו של קלווין.
סוזי דרקינס (Susie Derkins) - בת השכנים. המטרה הראשית עליה קלווין משליך את כדורי השלג בחורף. קלווין כביכול שונא אותה והיא שונאת אותו אבל יש רמזים לאהבה ביניהם.
רוזלין (Rosalyn) - הבייביסיטרית של קלווין. קלווין מתאר אותה כ"סדיסטית שונאת ילדים" רוזלין מתארת את קלווין בפני החבר שלה כ"מפלצת קטנה". יש ביניהם שנאה הדדית. בדרך כלל מבקשת מההורים של קלווין תשלום גבוה עקב מעלליו של קלווין.
ספיף (Spiff) - גיבור חלל. האלטר אגו של קלווין. לעיתים קרובות הוא מתרסק עם החללית ונפגש עם 'חייזרים' שהם בעצם האנשים הסובבים את קלווין.
סטופנדוס מן (Stupendous man) - גיבור-על. אלטר אגו נוסף של קלווין.
טרייסר בולט (Tracer Bullet) - בלש פרטי. אלטר אגו נוסף של קלווין.
מיס וורמווד (Miss Wormwood) - מורתו של קלווין.
המנהל (The Principal) - לעיתים קלווין נשלח לחדרו כאשר הוא מתנהג לא כשורה בכיתה. בדרך כלל לא מדבר ורק נראה מיואש מקלווין.
קלווין המבוגר (Adult Calvin) - דמותו המבוגרת של קלווין. מופיע לעיתים כאשר קלווין משחק ב"אמא ואבא" יחד עם סוזי.
סוזי המבוגרת (Adult Susie) - דמותה המבוגרת של סוזי. מופיעה לעיתים כאשר סוזי משחקת ב"אמא ואבא" עם קלווין
קפטן נאפלם (Captain Napalm) - פרודיה על גיבור העל "קפטן אמריקה" אשר מופיעה מספר פעמים בסדרה.
קלווין החרק האנושי (calvin the human insect) - אלטר אגו של קלווין בו הוא עצמו, אבל בגודל זעיר.
מו (Moe) - הבריון של הכיתה. בדרך כלל מרביץ לקלווין ודורש ממנו כסף או משחקים.
בינקי בטסי (binky betsy) - בובה של סוזי.
מר שפן (Mr.bun) - עוד בובה של סוזי.
מוטיבים

כדורקלווין (calvinball) - משחק כדור שהומצא על ידי קלווין. למשחק יש 3 חוקים: 1. השחקנים חייבים ללבוש מסיכה. 2. השחקנים ממציאים את החוקים תוך כדי המשחק. 3. אסור לשחק באותם חוקים פעמיים. המשחק משוחק לעיתים קרובות עם ה"כדורקלווין" מחבט קריקט, ולפעמים סוס עץ.
מועדון מ.ג.ע.י.ל. (G.R.O.S.S - Get Rid Of Slimy girlS) (ראשי תיבות באנגלית: להיפטר מילדות מגעילות) מועדון סודי שקלווין והובס הקימו, בישיבות הם חובשים כובעי נייר, קלווין והובס הם החברים היחידים בו.
מדד האבא - מדד שקלווין המציא כדי להתלונן על אביו שהוא לא מקבל מה שהוא רוצה, הוא מעמיד פנים שעכשיו תקופת בחירות לאבא חדש ומשמש כ"יועץ אופי".
ארוחת צהריים בבית הספר- קלווין מעמיד פנים שהארוחות שלו הם יצורים חיים כדי להגעיל את סוזי.
ארוחה בבית- האוכל של קלווין (גוש ירוק חסר צורה) מנסה לתקוף/לאכול אותו.
העגלה - קלווין והובס מחליקים בעגלה במורד ההר, תוך שהם מהרהרים על שאלות פילוסופיות. (בחורף העגלה משתנה למזחלת).
אנשי שלג - קלווין בונה אנשי שלג, בדרך כלל גרוטסקיים. לעיתים הדבר מטריד את הוריו או את אנשי השכונה.
בייביסיטר - רוזלין מגיעה לשמור על קלווין והובס שמנסים למנוע ממנה לשלוח אותם למיטה בשעה מוקדמת.
סנטה קלאוס מגיע - לקראת בוא חג המולד קלווין מתאמץ (בדרך כלל ללא הצלחה) להתנהג יפה כדי שיקבל את המתנות שרצה.
הצג וספר (Show and Tell) - קלווין מביא משהו כדי להראות לכיתה, בדרך כלל משהו שמגעיל את תלמידי הכיתה או גורם למורה להתעצבן עליו.
קלווין מדמיין - קלווין מדמיין שהוא משהו אחר (בדרך כלל איש חלל או דינוזאור, אך לעיתים גם שהוא חיה, שהוא בגודל שונה ועוד) כשבסוף הרצועה ניתן לראות כיצד זה נראה מנקודת מבט חיצונית.
אופניים רצחניות - אביו של קלווין מנסה ללמד אותו לרכב על אופניים, בעוד קלווין משוכנע שהן מנסות להרוג אותו.
הובס מזנק על קלווין - הובס מזנק על קלווין, בדרך כלל כשהוא חוזר מבית הספר, וקלווין מנסה להימנע מכך.
קלווין מעתיק מסוזי - קלווין מבקש מסוזי את התשובות למבחן, והיא נותנת לו תשובות שגויות.
קלווין מתעמת עם מו - קלווין מנסה לגרום למו לא להרביץ לו/לקחת לו דברים באמצעות דיבור בהיגיון או לצחוק עליו בצורה שמו לא יבין. בדרך כלל נגמר בכך שהוא חוטף מכות בכל מקרה
רוני אוחיון

רוני אוחיון (נולדה ב-8 במרץ 1999) היא ספורטאית פאראלימפית ישראלית, מבכירות השחקניות בנבחרת ישראל בכדורשער נשים, מחזיקה בתפקיד "סנטרית" המרכזת את תיאום והתקשורת של השחקניות במגרש.
ביוגרפיה

אוחיון נולדה במרץ 1999 בבאר שבע עם מספר לקויות ראייה בהן: עיוורון בעין שמאל, קושי בראייה למרחק בעין ימין, ראייה באור ועוד. היא עסקה מילדותה בספורט במקצועות האתלטיקה ובהם קפיצה לגובה, קפיצה לרוחק והתעמלות קרקע ללקוי ראייה. בכיתה ד' החלה להתאמן בכדורשער במרכז לעיוור בעירה אך הקבוצה נסגרה לאחר חצי שנה ונפתחה מחדש רק כשעלתה לכיתה ח'.
בגיל 13 הצטרפה לנבחרת העתודה ובהמשך עלתה לנבחרת הבוגרת.
במאי 2014, השתתפה בתחרות הראשונה שהייתה תחרות הכנה לאליפות העולם שהתרחשה ביולי של אותה השנה.
בשנת 2016, התחרתה במשחקים הפאראלימפיים ריו דה ז'ניירו (2016). בשנת 2021, התחרתה במשחקים הפאראלימפיים טוקיו (2020). בשנת 2024, התחרתה במשחקים הפאראלימפיים פריז (2024) וזכתה במדליית כסף כחלק מנבחרת ישראל בכדורשער נשים.
מתגוררת ברמת גן.
הערות שוליים

↑  לוי בייזרמן, גדולות ביפן: הספורטאיות הפראלימפיות מהנגב רוצות לעשות היסטוריה, באתר mynet‏ באר שבע, 22 באוגוסט 2021
|  משלחת ישראל למשחקים הפאראלימפיים ריו דה ז'ניירו (2016)  |
| --- | --- | --- |
|  אופני יד | קובי ליאון |  |
|  אתלטיקה | גדי ירקוני |  |
|  בוצ'ה | נדב לוי |  |
|  חתירה |  מורן סמואל • חתירה זוגית (ראובן מגנאג'י ויוליה צ'רנוי) |  |
|  טניס | איתי ארנליב • אדם ברדיצ'בסקי • שרגא ויינברג |  |
|  טניס שולחן | דני בוברוב • חגית בריל • קרולין טביב • שי סיאדה |  |
|  כדורשער | נבחרת ישראל (נשים) (סיון אברבאיה, ירדן אדיקה, רוני אוחיון, ליהיא בן-דוד, גל חמרני, אלהאם מחאמיד רוזין (קפטן)) |  |
|  קיאק | פסקל ברקוביץ |  |
|  קליעה |  דורון שזירי |  |
|  שחייה | יוליה גורדיצ'וק • ורוניקה גירנקו • אראל הלוי • יואב ולינסקי • יצחק ממיסטבאלוב •  ענבל פיזרו • איאד שלבי |  |
|  שיט | צוות סונאר (ארנון אפרתי, שמעון בן-יעקב, דרור כהן) • צוות סקאד (הגר זהבי, משה זהבי) |  |
|  משלחת ישראל למשחקים הפאראלימפיים טוקיו (2020)  |
| --- | --- | --- |
|  אתלטיקה | אלכסנדר אלכסיינקו |  |
|  בדמינטון | נינה גורודצקי |  |
|  בוצ'ה | נדב לוי |  |
|  הרמת כוח | פולינה כצמן |  |
|  חתירה | שמוליק דניאל •  מורן סמואל • רביעייה מעורבת (סימונה גורן, ברק חצור, מיכל פיינבלט, אחיה קליין וההגאית מרלנה מילר) |  |
|  טניס | אדם ברדיצ'בסקי • שרגא ויינברג • יוסי סעדון • גיא ששון |  |
|  טניס שולחן | קרולין טביב |  |
|  ירי תחרותי | יוליה צ'רנוי • דורון שזירי |  |
|  כדורשער | נבחרת ישראל (נשים) (רוני אוחיון, ליהיא בן-דוד, גל חמרני (קפטן), אורי מזרחי, אלהאם מחאמיד רוזין, נועה מלכה) |  |
|  קיאק | פסקל ברקוביץ |  |
|  שחייה | יוליה גורדיצ'וק • ורוניקה גירנקו •  עמי דדאון • אראל הלוי • בשאר חלבי • אריאל מליאר •  מארק מליאר •  איאד שלבי |  |
|  משלחת ישראל למשחקים הפאראלימפיים פריז (2024)  |
| --- | --- | --- |
|  אופני יד | עמית חסדאי |  |
|  בדמינטון | נינה גורודצקי • אמיר לוי |  |
|  בוצ'יה | נדב לוי |  |
|  חתירה | שמוליק דניאל •  מורן סמואל •  חתירה זוגית (שחר מילפלדר וסאלח שאהין) |  |
|  טאקוונדו |  אסף יסעור • עדנאן מילאד |  |
|  טניס | אדם ברדיצ'בסקי • מעיין זיקרי • סרגיי ליסוב •  גיא ששון |  |
|  ירי תחרותי | יוליה צ'רנוי |  |
|  כדורשער |  נבחרת ישראל (נשים) (רוני אוחיון, ליהיא בן-דוד, גל חמרני, אורי מזרחי, אלהאם מחאמיד רוזין, נועה מלכה) |  |
|  קאנו/קיאקים | טליה אילת (קיאק) • אירן שפיר (קאנו) |  |
|  שחייה | ורוניקה גירנקו •  עמי דדאון • אריאל מליאר •  מארק מליאר |  |
ג'ים הארבו

| --- | --- |
ג'ים הארבו, 2014
ג'ים הארבו, 2014
 לידה:  23 בדצמבר 1963 (בן 60) טולידו, ארצות הברית 
 לאום:  אמריקאי
 עמדה:  קוורטרבק
 גובה:  1.91 מטר
 משקל:  98 קילוגרם
 מספר:  4
 מכללה:  אוניברסיטת מישיגן
 דראפט:  דראפט ה-NFL‏ 1987, שיקגו ברס, סבב 1, מספר 26
 קבוצות כשחקן
 1987 - 1993  1994 - 1997  1998  1999 - 2000  2001  2001:  שיקגו ברס  אינדיאנפוליס קולטס  בולטימור רייבנס  סן דייגו צ'רג'רס  דטרויט ליונס  קרוליינה פנתרס
 הישגים כשחקן
 טבעת הכבוד של אינדיאנפוליס קולטס בחירה לפרו בול (1995) הקאמבק של השנה (1995)
 קבוצות כמאמן
 2004–2006 2007–2010 2011–2014   2014–:  אוניברסיטת סן דייגו אוניברסיטת סטנפורד סן פרנסיסקו 49'   אוניברסיטת מישיגן
 הישגים כמאמן
 מאמן השנה ב-NFL ‏(2011) אליפות ה-NFC ‏(2012)
 
ג'יימס ג'וזף "ג'ים" הארבו (באנגלית: James Joseph "Jim" Harbaugh, נולד ב-23 בדצמבר 1963) הוא שחקן פוטבול לשעבר ששיחק בעמדת הקוורטרבק בליגת ה-NFL. אימן קבוצת סן פרנסיסקו 49' מליגה זו. מאז 2014 מאמן את קבוצת הפוטבול של אוניברסיטת מישיגן.
ביוגרפיה

נולד בטולדו שבאוהיו. אביו ג'ק היה מאמן פוטבול, והמשפחה נדדה עמו בעקבות עבודתו בקבוצות פוטבול שונות לקנטקי, איווה, מישיגן וקליפורניה. הארבו למד ושיחק פוטבול בתיכון "אן הארבור" במישיגן ותיכון "פאלו אלטו" בקליפורניה, אותו סיים ב-1982. לאחר מכן חזר למישיגן ושיחק שלוש עונות בליגת המכללות בקבוצת הפוטבול של אוניברסיטת מישיגן. ב-1986 הוביל את קבוצתו למשחק הרוז בול (בו היא הפסידה לאוניברסיטת המדינה של אריזונה).
בסיבוב הראשון של דראפט 1987 נבחר על ידי קבוצת שיקגו ברס, בה שיחק עד 1993. לאחר מכן עבר לקבוצת אינדיאנפוליס קולטס; אחד מהישגיו במסגרת משחקו בה היה ב-1995, כאשר הוביל אותה לגמר אליפות ליגת AFC (בו הפסידה לפיטסבורג סטילרס). ב-1998 עבר לבולטימור רייבנס, ומ-1999 שיחק בסן דייגו צ'רג'רס. סך הכול שיחק 14 עונות בליגת NLF, מ-1987 עד 2000.
עוד במהלך תפקידו כשחקן פעיל, מ-1994 עד 2001, עבד ללא תשלום כעוזר מאמן בקבוצת הפוטבול של אוניברסיטת מערב קנטקי, בה עבד אביו כמאמן. ב-2002 הפך למאמן קוורטרבקים בקבוצת ה-NFL אוקלנד ריידרס. משמש כמאמן ראשי החל מ-2004, תחילה בליגת המכללות בקבוצת הפוטבול של אוניברסיטת סן דייגו (3 עונות), לאחר מכן באוניברסיטת סטנפורד (4 עונות, באחרונה הוביל את קבוצתו לזכייה ב"אורנג' בול"), ובשנים 2011 עד 2014 אימן ב-NLF בקבוצת סן פרנסיסקו 49'. בארבע העונות בהן אימן אותה, זכתה הקבוצה פעמיים באליפות בית ה-NFC מערב, שלוש פעמים הגיעה לגמר ה-NFC ופעם אחת העפילה לסופרבול.
הארבו ואחיו הבכור ג'ון הארבו, מאמן קבוצת בולטימור רייבנס, הם זוג האחים הראשון הפועלים כמאמנים ראשיים בהיסטוריה של ה-NFL. קבוצותיהן התחרו זו בזו בגמר ה-NFL, סופרבול XLVII, בינואר 2013; סן פרנסיסקו הפסידה במשחק זה.
להארבו שלושה ילדים מנישואיו הראשונים למיה הארבו (1996–2006), ושלושה מנישואיו השניים לשרה פיירברן הארבו (מ-2008). הוא נוצרי קתולי. מתנדב ופעיל במספר ארגונים קהילתיים, והקים גם קרן צדקה על שמו.
פיטר סינגר

| --- | --- |

 לידה:  6 ביולי 1946 (בן 78) מלבורן, אוסטרליה 
 שם לידה:  Peter Albert David Singer 
 השקפה דתית:  אתאיזם 
 מקום לימודים:  יוניברסיטי קולג', אוניברסיטת מלבורן, Scotch College, בפסקה זו רשומה אחת נוספת שטרם תורגמה 
 מוסדות:  אוניברסיטת פרינסטון  אוניברסיטת מונש  יוניברסיטי קולג'  אוניברסיטת מלבורן  אוניברסיטת ניו יורק  אוניברסיטת לה-טרובה 
 זרם:  תועלתנות
 תחומי עניין:  אתיקה, ביואתיקה, זכויות בעלי חיים
 עיסוק:  פילוסוף, סופר, פרופסור, פוליטיקאי 
 הושפע מ:  דרווין, הנרי סידג'וויק, ר"מ הר, ג'רמי בנת'ם, ג'ון סטיוארט מיל, קרל מרקס
 השפיע על:  ג'יימס רייצ'לס, ביל גייטס
 מדינה:  אוסטרליה 
 יצירות ידועות:  שחרור בעלי-החיים, The Life You Can Save 
 פרסים והוקרה:  Fellow of the Australian Academy of the Humanities (1981) פרס חזית הידע של קרן BBVA (2022) Banjo Awards (1995) חבר במסדר אוסטרליה (11 ביוני 2012) פרס המלך הוא עירום (2004) הפרס לאתיקה של קרן ג'ורדנו ברונו 
 petersinger.info
 
פיטר אלברט דייוויד סינגר (באנגלית: Peter Albert David Singer; נולד ב-6 ביולי 1946) הוא פילוסוף יהודי-אוסטרלי הנמנה עם הזרם התועלתני, מתמחה באתיקה יישומית ובביואתיקה, וידוע בעיקר בשל דעותיו בתחום מעמדם המוסרי של בעלי־החיים.
קורות חיים

סינגר נולד במלבורן, אוסטרליה להורים ממוצא יהודי וינאי, אשר נמלטו מאירופה טרם פריצת מלחמת העולם השנייה, ב-1938. למד משפטים, היסטוריה ופילוסופיה באוניברסיטת מלבורן. ב-1969 הגיש את עבודת המאסטר שלו, בשם "מדוע עלי להיות מוסרי?". לאחר מכן זכה במלגה ללימודים באוניברסיטת אוקספורד, שם עבד על עבודת הדוקטורט שלו בנושא אי-ציות אזרחי, שלבסוף פורסמה בתור ספרו הראשון, "דמוקרטיה ואי-ציות" (1973). לאחר שנשאר זמן מה כמרצה באוקספורד, עבר ללמד באוניברסיטת ניו יורק, שם השלים את עבודתו על ספרו השני, וכנראה הידוע ביותר, "שחרור בעלי־החיים". לאחר מכן חזר לאוסטרליה, ולמד באוניברסיטת לה טרוב ובאוניברסיטת מונש, שם ייסד את המרכז לביואתיקה אנושית. ב-1996 התמודד על מושב בסנאט האוסטרלי מטעם מפלגת הירוקים, אך ללא הצלחה.
כיום מחזיק בשתי משרות הוראה, באוניברסיטת מלבורן ובאוניברסיטת פרינסטון. בנוסף לחיבורים פילוסופיים רבים, חיבר גם ספר היסטורי על הקהילה היהודית בווינה ערב תקופת עליית הנאציזם, בהתבסס על מכתביו של סבו.
סינגר הוא אתאיסט. הוא התבטא בנושא זה מספר פעמים, וכמו כן נאם בכנס של "ברית האתאיסטים הבינלאומית" בשנת 2012.
שחרור בעלי-החיים

סינגר הוא בין האנשים המשפיעים ביותר על התנועה לזכויות בעלי־חיים, וספרו, "שחרור בעלי־החיים" נחשב אחד הפרסומים החשובים בנושא. בספר זה טוען סינגר, בהתאם למסורת התועלתנית, שלא ניתן להצדיק פגיעה בזולת למען קידום האינטרס שלנו, כאשר הפגיעה היא קשה יותר מאשר האינטרס שאותו אנו באים לקדם, ואף על פי כן, בתרבות שלנו מקובל להצדיק פגיעה בבעלי־חיים - גם כשמדובר בפגיעה קשה ביותר - לקידום כל אינטרס אנושי שהוא - גם כשמדובר באינטרסים זניחים ביותר. את הסיבה לכך תולה סינגר בסוגנות (speciesism) - מונח שנטבע על ידי פעיל זכויות בעלי־החיים ריצ'רד ריידר ופירושו אפליה שרירותית על רקע מין ביולוגי. סינגר טוען כי אין תוקף לסוגנות, וכי בדומה לאפליות נוספות על רקע שרירותי, היא אינה יכולה להיות מוצדקת.
כתועלתן, סינגר אינו שולל על הסף כל ניצול בעלי־חיים, אלא רק אם הסבל הנגרם כתוצאה ממנו לבעלי־החיים עולה על התועלת שהוא מביא לבני־האדם. עם זאת, משמעותו של הדבר בפועל שוללת את רוב צורות ניצול בעלי־החיים, ובהתאם לכך סינגר דוגל בהפסקת הניסויים בבעלי־חיים ובביטול תעשיית המזון והלבוש מהחי.
בין פעילותיו, היה גם מיוזמי "פרויקט הקוף הגדול", קמפיין הפועל להשגת זכויות חוקיות לקופי-על הומינידים (שימפנזים, גורילות ואורנגאוטן), שזכה עד כה להצלחה בניו זילנד ובספרד.
הספר "שחרור בעלי-החיים" והמאמרים עליהם התבסס היו רבי השפעה בקרב פעילי זכויות בעלי החיים בארצות הברית. בין השאר, הנרי ספירא הושפע ממאמריו של סינגר והחל לעסוק בתחום זה. בשנת 1986 ערך סינגר ראיון ממושך עם ספירא, שהפך לסרט תיעודי אודותיו.
בריאיון בשנת 2006 נשאל סינגר: "האם אתה אוכל בשר? אם לא, האם אתה טבעוני?" תשובתו הייתה: "אני לא אוכל בשר. הייתי צמחוני החל משנת 1971. הפכתי בהדרגה ליותר ויותר טבעוני. אני טבעוני בעיקרון, אבל אני טבעוני גמיש. אני לא הולך לסופרמרקט וקונה דברים לא טבעוניים בשביל עצמי. אבל כשאני מטייל או הולך לבתים של אנשים אחרים, אני די מרוצה לאכול צמחוני ולא טבעוני."
עוני קיצוני ואלטרואיזם אפקטיבי

במאמרו המשפיע "Famine, Affluence, and Morality", טוען סינגר כי אין זה מוצדק מבחינה מוסרית שיש אנשים החיים בעושר ובשפע בעוד שישנם אנשים אשר חיים עם מחסור במזון ועוני קיצוני. סינגר מציע שכל מי שמסוגל לעזור לעניים צריך לתרום חלק מההכנסה שלו למטרת צמצום העוני הקיצוני בעולם ולמטרות דומות. בספרו, "The Life You Can Save", טוען סינגר שלאזרחי המדינות המפותחות יש הכרח מוסרי לתרום יותר כדי לעזור לעניי העולם.
סינגר תומך פעיל של תנועת האלטרואיזם האפקטיבי. בהתאם לתפיסתו התועלתנית, הוא טוען כי אנשים לא רק צריכים לנסות להפחית את הסבל בעולם, אלא לנסות להפחית הסבל בעולם בדרך האפקטיבית ביותר. סינגר יזם את ארגון האלטרואיזם האפקטיבי, The Life You Can Save בעת יציאת ספרו בעל שם זה. ב-2013 העביר הרצאה ב־TED המציגה את העקרונות של תנועת האלטרואיזם האפקטיבי.
הפלות והמתות חסד

סינגר הוא תומך מובהק של הפלות והמתות חסד. בהתאם להשקפותיו התועלתניות, סינגר גורס כי אדם הנמצא במצב בו הסבל הצפוי לו גדול באופן ניכר מהתועלת שניתן לו להפיק מחייו, לא יהיה זה בלתי מוסרי להפסיק את חייו. בהתאם לכך, הוא לא רק מצדד בהפלות, אלא גם חושב שיש לאפשר להורים את הבחירה להמית תינוקות שנולדו עם נכויות חמורות בצורה שיאיימו באופן משמעותי על אושרם בעתיד במשך השבועות הראשונים לחייהם. לטענתו של סינגר, בשלב זה של התפתחותו, התינוק עדיין לא החל לפתח מודעות עצמית או השקפות ושאיפות לגבי העתיד, ולכן שיקולים של מימוש עצמי, שהיו באים בחשבון לגבי חייו של אדם בוגר, אינם תקפים במקרה זה. בדומה לכך, הוא חושב שיש לאפשר לאנשים את הבחירה להמית בני משפחה חולים שאיבדו את היכולת השכלית לקיים השקפות ושאיפות לגבי העתיד.